ગલ્ફાએ પોતાની ભૂલ સ્વીકારી અને કોર્ટના આદેશ પ્રમાણે રૂપિયા ચૂકવીને વિવાદ શાંત કરવાનું કબૂલ્યું છે. છેલ્લા 10 વર્ષમાં આ કંપનીએ 2.9 કરોડથી વધુની દવાઓ ટ્રેડમાર્કનો ભંગ કરીને વેચી છે. કોર્ટે કહ્યું કે, સામાન્ય રીતે કેસમાં જ્યારે ગુનેગાર ગુનો કબૂલે તો તેના પ્રત્યે કૂણું વલણ દાખવવામાં આવે છે પરંતુ આ કેસમાં તે શક્ય નથી. જજે કહ્યું કે, “આ કેસમાં કંપનીનું આચરણ અપ્રમાણિક અને ઉદ્ધત છે સાથે જ કાયદા પ્રત્યે આદરભાવ ન હોવાનું પણ દેખાય છે. કંપનીએ જ્યારે પહેલી વખત કાયદાનું ઉલ્લંઘન કર્યું ત્યારે જ તેને કડક સજા મળી હોત તો વારંવાર આ પ્રકારે ન કર્યું હોત. આ કેસમાં અન્ય એજન્સીઓ પણ કંપનીના વ્યવહારોની ચકાસણી કરે તે જરૂરી છે.”